LidanRubinov/Halacha-QA huggingface dataset:
שאלה: לעבור מול בובות שמופעלות עם חיישן: לכבוד הרב, אני גר בחו ל בבנין עם כמה קומות והשכנה שבקומה הראשונה היא גויה. לקראת החגים שלה היא שמה בובות בחדר מדרגות שמופעלות ע י חיישן, שכל מי שעובר שם מפעיל את זה. בשנים קודמות דברנו איתה אבל היא לא מעונינת לשמוע, והדרך היחידה לרדת היא לעבור שם, מה הדין במקרה הזה בשבת? וגם בכמה רחובות עשו אותו הדבר, האם הדין שונה או לא?
תשובה: אם אין בררה מותר לעבור, כי זה פסיק רישא דלא ניחא ליה בדרבנן.
שאלה: כשרות כלים משומשים לאכסון תה, קפה וסוכר: אני רוצה לרכוש דרך חנות מחו"ל כלים משומשים מפח לאחסון תה קפה וסוכר. האם יש בעיה בכשרות הכלים? אם כן האם ניתן להכשיר אותם?
תשובה: וברכת ד' בדרך כלל אין בעיה, בייחוד מכיוון שאין משתמשים בהם בחם, על כן אין בעיה של שמוש. אבל צריך לטבול מספק שמא זה של נכרים שלא נטבל, ועל כך אין צורך לברך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תפילה לה  ללא הפסקה: לרב, האם לבקש ולהתפלל ולהתחנן לה שיעזור ויושיע בעניין מסוים, והתפילה והבקשה הם ללא הרף, האם זה נקרא ל הטריד את ה ואולי צריך קצת להרגיע?! והאם התפילה ללא הרף גובלת קצת בחוסר אמונה בה???
תשובה: : הקב"ה מתאווה לאנשים נודניקיםץ כל עוד שאדם מאמין ומתפלל בלהט אין בכך חיסרון. אולם כשאנו מתפללים אנו גם מודעים שאת ההחלטה מה טוב לנו הקב"ה יקבל ואנו מוכנים גם לקבל מהקב"ה תשובה שטובתינו שתפלתינו תפעל למקומות ותוכניות שונות ממה שאנו חשבנו.
שאלה: מעשר כספים לטבילה במקווה- לגברים: האם גבר יכול לממן לעצמו טבילה במקווה ממעשר כספים? ומה עם רווק שטובל לכבוד שבת או לתוספת טהרה? השאלה נשאלה בהמשך לשאלה "מעשר כספים לטבילה במקווה"
תשובה: מכיון שאין חובה כזאת, מותר. אך צריך לשקול אם אין מצוות חשובות יותר.
שאלה: החזרת סכין המקלף שנפל בשבת: מקלף ירקות רגיל שנפל ממנו הסכין, האם מותר להחזירו בשבת?
תשובה: תלוי אם זה בנקל ואין צורך להבריג, אז אין בעיה כי זה לא נקרא מתקן. אבל אם זה כרוך במאמץ, אז לא להחזירו בשבת.
שאלה: שם על המצבה: בהמשך לשאלה על השם על המצבה, לנפטר היו שני שמות והשם השמושי היה השם השני, איזה שם לכתוב קודם את הראשון או את השני? השאלה נשאלה בהמשך לשאלה "השם על המצבה"
תשובה: השימושי קודם.
שאלה: אין מעבירין על המצוות בחלוקת "המוציא": בעזרת ה יתברך לכבוד הרב שליט"א. רציתי בבקשה לשאול שאלה זו, ומחילה מכבוד הרב על האריכות. כאשר אדם מברך על הפת ומוציא את המסובין עמו ידי חובה, כגון: בסעודות שבת. אם הועברה אלי פרוסה מהחלה כמובן לא ליד שלי אלא על השולחן, לפני, האם אני רשאי להעבירה למי שיושב יותר רחוק, כמו שנהוג בדרך כלל או שאני צריך לאכול פרוסה זו משום ש"אין מעבירין על המצוות"? יש לציין כי רבינו ה"בית חדש", הקשה על דעת מר"ן דס"ל שיש לבצוע תחילה את החלה התחתונה, הרי אין מעבירין על המצוות! ועל כן אמר רבינו הט"ז לקרב אליו לפני כן את החלה התחתונה, ומובא במשנ"ב בסימן ער"ד. ושמא יש לחלק, משום כבוד הבריות או חילוקים אחרים. ועוד, הרי חזינן דמרן לא חייש לקושיית הב"ח. או שיש לומר שהתם יש מצוה לבצוע על התחתונה ולכן אין כאן בעיה של העברה, אבל כאן - אולי יש! לכבוד הרב, וסליחה, ו
תשובה: כיבוד אנשים אחרים גם הוא מצוה, בפרט אם הם גדולים יותר או חכמים יותר.
שאלה: להחזיר כסף על גניבת בגדים: אני בעלת תשובה ולפני כמה שנים אני וחברה שלי הלכנו לקניון לחנות בגדים מדדנו בגדים והכנסנו אותם לתיק שהיה אצלי. אחרי שיצאנו התחלקנו בבגדים. השאלה היא כך, האם אני צריכה להחזיר כסף על הבגדים שאני לקחתי או בנוסף גם את של החברה (כי זה היה בתיק שלי)?
תשובה: מי שהגביה את הבגדים על מנת לגונבם הוא הגנב והוא חייב בהשבה. מסתבר שהגבהה בפני הבעלים אינה נחשבת גניבה, ודוקא ההגבהה שלפני ההכנסה לתיק שנעשתה בהחבא היא החשובה לגניבה ומי שעשה זאת הוא הגנב וכאמור הוא חייב בהשבה. חזק ואמץ הרב מיכאל יומטוביאן
שאלה: לחזור לשמור רק על שעה: אני הולנדי וידוע שההולנדים שומרים שעה. הורי החליטו להחמיר ולשמור שש שעות! האם אני יכול לעשות התרת נדרים ולשמור שעה?
תשובה: כן.
שאלה: מדוע הסבון זה בעיה: הרב כתב שמותר בשבת לגרוף מים מרצפה מלוכלכת בשבת אבל שסבון זו בעיה. מדוע הסבון זה בעיה? השאלה נשאלה בהמשך לשאלה "ניקוי רצפה בשבת בבית עם ילדים"
תשובה: להמיס את הסבון זה בעיה של ממחק. אם זה אמה זה טוב (אין חשש להשוות גומות בגלל שהיום הרצפות הם מאבנים)עם סבון יש בעיה להשתמש בשבת.
שאלה: לימוד פסיכומטרי בקבוצה מעורבת: הרב אני רוצה לעשות קורס פסיכומטרי ומתלבט בין לימוד במכון עם כיתות נפרדות (בנים ובנות לחוד) אבל זה מכון שפחות נחשב לבין מכון עם קבוצות מעורבות אבל יותר נחשב. במה לבחור? מה יותר חשוב פה? הצניעות או הציון? ו
תשובה: צניעות חשובה מאד. אך אם אדם חייב להגיע לרמה גבוהה וזה יוכל רק בקורס היותר טוב, והוא יודע בעצמו כי יזהר ולא יכשל, מותר לו ללכת לקורס המעורב. זה כמו שמותר ללכת ברחוב הלא צנוע אם אין ברירה אחרת.
שאלה: לאפות בשר וחלב יחד: יודעני שאסור לבשל בשר עם חלב אך האם יש איסור לאפות בשר עם חלב? (בודאי מדובר באופה יהודי בשביל שגוי יאכל או סתם להתלמד בבי"ס קולינרי שבו בין כה וכה אין אוכלים את המאפים) מה המקור לכך?
תשובה: וברכת ד' עיין בירושלמי פ"ז דשבת ה"ב, שהצולה והמטגן יש בו משום בשול. והפר"ח (סי' פ"ז, הובא בגר"א אות יג), שגם לעניין בשר בחלב הצולה חייב. למרות שבירושלמי (פ"ו דנדרים) לא נפשטה הבעיא אבל במסכת שבת נפסקה. ועל כן נראה, שדין הצליה כבשול. אלא שכל זה כאשר מבשל יחד אבל בשתי בתבניות אין איסור של תורה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נטילה או שטיפת ידיים לאחר נעילת נעליים: ראיתי בתשובה שמדובר על נטילת ידיים, האם לא די בשטיפה? השאלה נשאלה בהמשך לשאלה "נטילת ידים לאחר נעילת נעליים "
תשובה: לשון השולחן ערוך היא ליטול ידיים ולכן גם הרב השתמש בלשון זו. לגבי נטילת ידיים בכלי בנגיעה במנעלים, יש מחלוקת בין הפוסקים. לפי המשנה ברורה הטעם הוא משום נקיות ולכן אין חובה בכלי אולם יש האומרים שיש בכך גם רוח רעה ואז יש ליטול בכלי. בברכת התורה, WWW.Yeshiva.org.il
שאלה: קיום ההלכה בימינו: הרב. גדלתי דתי, למדתי בישיבה תיכונית והכל, היום אני כבר לא דתי, יש לי שאלה שתמיד העסיקה אותי ושבכל שנותיי כדתי לא ענו לי עליה אף לא פעם אחת תשובה שסיפקה אותי. למדתי פעם שהרמב"ם כתב את ההלכה הבאה: "נמצאו כל המלאכות שכל אשה עושה אותן לבעלה חמש מלאכות, טווה ורוחצת פניו ידיו ורגליו ומוזגת את הכוס ומצעת את המטה ועומדת לשמש בפניו, והמלאכות שמקצת הנשים עושות אותן ומקצתן אינן עושות שש מלאכות, מטחנת ואופה ומבשלת ומכבסת ומניקה ונותנת תבן לפני בהמתו". ובהמשך כתב: "כל אשה שתמנע מלעשות מלאכה מן המלאכות שהיא חייבת לעשותן כופין אותה ועושה אפילו בשוט". דברים אלה, שכתב אותם אחד ממעצבי ההלכה היהודית החשובים ביותר בהיסטוריה, נשמעים צורמים ביותר לכל אוזניים אפילו טיפה מודרניות, ואין אדם מערבי אחד היום בעולם שיסכים לקבל אותם. גם לא אנשים דתיים. אין לי ספק שהרמב"ם כתב את זה לא כפליטת פה אלא כהלכה לכל דבר שצריך לנהוג לפיה, והוא ידע שהוא בעל השפעה רבה וכל פסיקה שלו אלפי אנשים ילכו לפיה. זאת אומרת שזו הייתה ראיית ותפיסת העולם שלו. אני לא יכול לראות את הדברים בשום צורה אחרת. תפיסת עולם שלפיה האישה שייכת לבעלה, והיא רכושו, ולכן היא חייבת לשרתו. כמובן שזאת לא ההלכה היחידה שהוא כתב בסגנון כזה, יש עוד הרבה. אני בטוח שאתה לא רואה ככה את הדברים, כמו גם כמעט כל הדתיים בימינו שמתייחסים בכבוד רב לנשים. אבל אני חושב שאדם לא עשוי ממחלקות נפרדות ושתפיסת העולם שלו וניתוח המציאות שלו יוקרנו וישתקפו בהכרח בכל אחת ואחת מאמירותיו ובכל מעשה ידיו. הרבה אנשים לא שומעים היום את וואגנר, כי הוא היה מאוד אנטישמי ואנשים טוענים ובצדק שאין ספק שהאנטישמיות שבו הקרינה גם על המוסיקה שהוא יצר. למרות שלכאורה אפשר להפריד: בדעותיו היה אנטישמי, אבל בלי קשר הוא היה מאוד מוכשר במוסיקה. בדומה לכך אם אני אשמע היום שופט שאומר ששחורים הם נחותים אני לא אתן לו לחוקק שום חוק באיזשהו דבר שקשור לעדות ולמגזרים ולאפליה, גם אם במקרים מסוימים הוא יחוקק חוקים שימצאו חן בעיניי. ואני שואל: במה שונה הרמב"ם? אם אתה לא מסכים עם גישתו בעניין נשים, ואני נוטה להאמין שאתה לא מסכים ולא חושב שלגיטימי לדרוש מאישה לשרת את בעלה ושאם היא ממרה את פיו מותר לו להכותה, איך אתה יכול לקיים איזושהי הלכה מההלכות שפסק בענייניהן?
תשובה: : אני מניח שנוכן למצוא בכל ההוגים של ימי הבניים הלכות שלא יתאימו לתפיסות של העולם החופשי של היום. הרמ' כתב דבריו ברקע חברתי שונה מהמצוי בימנו. הרמבם בודאי שאם היה היום היה כותב את הדברים ברוח שמתאימה למציאות של ימינו. אי אפשר להאשים את הרמ' בפרימטיביות יחסית לבני דורו. ההלכה קובעת את הזכויות הבסייות שאינם מבטאות כלל את היות האיש הרכוש הבעל שהרי כשם שמכים בשוטים אישה לא עושה את חובתיה כך גם מכים את האיש והבעל אם הוא לא עושה את חובותיו כלפי אישתו. הרמ' הזה הוא אותו רמ' שהאישה אינה כשבויה להיבעל בפני מי שמאובה בעיניו והוא זה שכתב שאם האישה אינה חפיצה להמשיך לחיות עם הבעל אנו נכפה את האיש לגרש אותה. הרמ' רק קובע שהאישה אינה יכולה להנות משתי עולמות. גם לסמוך כלכלית על בעלה ולהנות מהרווחה הכלכלית שהוא מביא אל ביתו וגם לא לשאת בעול ולתת את חלקה בבית. אם שותפות אזי עד הסוף. כיצד מטפלים במי שעובר על החוק. בחוק באמת השתנו התרבויות והיום בודיא שאי אפשר לדבר על כפיה בשוטים. אולם אין בדברי הרמ' הוראה שמעידה על כך שהאישה היא רכושו של הבעל.
שאלה: החיים לאחר המוות: רציתי לשאול על אבי שנפטר לפני 4 חודשים. אני ואחותי תוהות אם אכן אבינו יודע את מעשינו פה בעולם זה ומה קורה איתנו ועם נכדיו ואשתו האהובים? השאלה נשאלה בהמשך לשאלה "החיים לאחר המוות"
תשובה: : לא ברור מה התוספת בשאלה.
שאלה: שימוש בתעודה ישנה בטעות: הייתי בפארק שעשועים ויש לי תעודת נכה שמזכה אותי בהנחה. בטעות לקחתי את התעודה הישנה במקום החדשה והשתמשתי בזה וגם והקופאית לא שמה לב. האם יש בזה גזל ואני צריך להחזיר את 20 ש"ח הנחה שהיה לי לומרות שיש לי תעודת נכה חדשה ומעודכנת רק בטעות לקחתי את הישנה, וגם הקופאית לא שמה לב שהתעודה ישנה?
תשובה: אשריך על צדקתך ויושר לבבך! למעשה, מכיון שאתה זכאי באמת להנחה אין בזה חשש גזל. הרב מיכאל יומטוביאן
שאלה: לעשות ביטוח בריאות מכספי מעשר: הרב כתב שאסור לרכוש ביטוח בריאות מכספי מעשר. מדוע לא? האם עדיף שאחר כך אנשים יסתובבו ויקבצו נדבות אם חס ו קורה מקרה כזה, כמו ששומעים ברדיו "עקב ההוצאות המרובות המשפחה קורסת וכו? איפה ההשתדלות? מדוע זה לא חשוב? אני לא מבין, אשמח אם הרב יחדד יותר את התשובה. השאלה נשאלה בהמשך לשאלה "ביטוח בריאות מכספי מעשר"
תשובה: לדבריך, גם אוכל ובגדים והוצאות בית אחרות ייעשו על חשבון מעשר כספים, שאם לא כן האדם יחלה ואולי אף יגווע ברעב.
שאלה: הקדשה על ספר: ברצוני לתרום לבית הכנסת ספרי קודש. האם מותר לי לכתוב בהתחלה (בעמוד הריק שאחרי הכריכה שהלימוד בספר יועיל לבריאותו של. או למציאת זיווג הגון ל.? האם יש נוסח קבוע? האם אוכל לקבל הצעה לנוסח מסויים. האם יש כללים שצריך לדעת? השאלה נשאלה בהמשך לשאלה "הקדשת ספר לעילוי נשמת"
תשובה: : ניתן לכתוב: נתרם להצלחת פלוני בן אלמוני. לא כדאי לפרט מעבר לכך.
שאלה: להתעסק בענייני ציפורניים בזמן הריון: אני קוסמטיקאית ועובדת הרבה עם ציפורניים: פדיקור,מניקור,ובניית ציפורניים. אני כרגע בהריון חודש שני אני הבנתי שאסור לעסוק בשום דבר שקשור לציפורניים במהלך ההריון, האם זה נכון?
תשובה: אינני מכיר שום בעיה כזאת. בשעה טובה
שאלה: הכשרה בשר ועוף טריים: אני נוהגת לקנות בשר ועוף טריים. מה הדין לגבי הכשרתם? האם יש הבדל בין עוף לבשר? ובין סוגי בשר שונים?
תשובה: אם הם עברו הכשרה, אין צריך להכשירם. אם לא, יש למלוח אותם וכו' וכדאי ללמוד דינים אלו בצורה מסודרת. יש לברר אצל נותן הכשרות אם הם הוכשרו.
שאלה: מזל טוב: הרב כתב תשובה המסבירה את עניין המזל טוב וסימן טוב. הרב כתב שאומרים מזל טוב שאנו מברכים את המתברך שיזכה לשעה טובה בה יורד השפע מהקב"ה. לפי התשובה, מדוע מברכים בזה דווקא את מי שלכאורה כבר זכה למזל טוב ולא לסתם אדם? כמו כן רציתי לדעת מי היו הראשונים שברכו "מזל טוב"? יישר כח גדול. השאלה נשאלה בהמשך לשאלה "מהו מזל טוב?"
תשובה: אחרי שאנו רואים שמישהו התברך, אנו מברכים שתהיה זו ברכה שלימה שתבוא ממקור הברכה.
שאלה: מחשבות לא טובות לחוזר בתשובה: אני משדל לחזור בתשובה כבר יותר משנה, וכל הזמן שאני הולך לשיעור תורה או מדבר עם רבנים באים לי מלא מחשבות לא טובות, ואני לא מצליח להתפטר מהם, האם אפשר למה זה קורה לי? ואיך אני יכול להתפטר מהם?
תשובה: ב"ה לך. כל הכבוד על ההשתדלות הרבה שלך לחזור בתשובה, ועל המאמצים הרבים, אני בטוח שאבינו שבשמים רואה את ההשתדלות שלך ושמח בה מאוד מאוד, ואני מברך אותך שתזכה לחזרה בתשובה שלמה ובשמחה להיות קרוב לה'. לפעמים כשאנשים עוברים שינוים כאלו או אחרים, יש להם כל מיני דברים שהם מרגישים, דברים שנובעים מסיבות שונות, לכל דבר יש את הסיבה שלו, ואם רוצים אפשר לבדוק זאת, אבל לא תמיד נכון לחפש ולבדוק. לפעמים העיסוק במה גורם לדברים הלא טובים רק מפיל את האדם. אחד מהדברים הנפלאים שלימד אותנו רבי ישראל בעל שם טוב זצ"ל הוא שחשוב מאוד לדעת לעזוב את הדברים הרעים, לא להתעסק איתם, ולהשקיע את עצמנו בטוב, להתעסק בטוב בכל הכוחות ובכל הזמנים, ואז הדברים הלא טובים יעברו מעצמם. בעיסוק בטוב אתה מתקדם ונבנה, וגם מבטל את הרע, וגם אם זה לוקח זמן, זה יגיע בעזרת ה'. אף אחד לא יכול לומר לך כמה בדיוק זמן זה יקח, אבל דע לך שזה עובר, כן להמון זה עבר, ואני מאמין שגם לך זה יעבור ושתזכה להרגיש ממש משוחרר וטוב בלי כל מיני דברים כאלו. אשמח להיות איתך בקשר ישיר דרך האימייל שלי, ולעזור לך עוד בכל מה שאוכל, בכל מה שאתה צריך, ותרגיש חופשי לפנות אלי בכל שאלה ובכל בקשה. הרב יצחק גרינבלט zahig1 gmail.com
שאלה: מניעת הריון בעקבות לימודים: אני כרגע לומד באוניברסיטה לומד הנדסה שנה שלישית ורציתי לשאול האם מותר לדחות הריון ראשון בשל הלימודים, אני יודע שממש יהיה לי קשה, אולי אפילו בלתי אפשרי גם ללמוד וגם לגדל תינוק (אני רואה את חבר שלי במצב הזה כרגע ואני ממש לא רוצה להיכנס לזה) בנוסף ובלי קשר הייתי מעוניין בשנה הראשונה של הנישואים להכיר את אישתי כמו שהיא בלי הלחץ והסיחרור של ההריונות גם בלי קשר ללימודים, האם הדבר מותר הלכתית? (אין לי רצון ללכת לרב ולשאול בעניין, אני מקווה לקבל תשובה הלכתית נטו ללא הכנסת דעות אישיות מה ראוי ורצוי)
תשובה: קשה להתיר מניעת הריון דרך האי מייל, ועוד יותר לזוג שאין להם עדיין ילדים. אני מאד ממליץ לפנות לרב שמכיר אתכם ומצבכם ויכול לייעץ לכם.
שאלה: "ברכו" בערבית כשאין מאחרים: למדתי ש "ברכו" בסוף ערבית נועד למאחרים. מה הדין במקרה והתחילו להתפלל ערבית מניין של 10 אנשים במקום קטן ועד סוף התפילה לא נוסף אף אדם חדש, האם עדיין צריך להגיד את ה "ברכו" או שמיכוון שאין מאחרים אפשר לוותר עליו?
תשובה: צריך להגיד את ה"ברכו" בערב בכל מקרה ולא משנה אם אחרו או לא. לגבי שחרית, גם צריך לומר ברכו חוץ מיום של קריאת התורה שלא מצוי שאדם יאחר לאחר קריאת התורה ולכן לא אומרים "ברכו".
שאלה: דין קריעה ושבעה: ברצוני לדעת אם: ידועה בציבור אמורה לשבת שבעה על בן הזוג? אמורה לעשות קריעה? מה קורה אם הידועה בציבור מחתנת את בתה בתוך השבעה של בן הזוג? מה הדין אם הפטירה היא ביום החתונה? לציין שרק היא אם הכלה, והידוע בציבור הינו חבר בלבד. אנא ענו בהקדם האפשרי. ב מראש,
תשובה: אין שום קשר הלכתי בין ידועה בציבור לבן זוגה. הרב חיים כץ
שאלה: נקיות בתפילין: יש לי בעיה רפואית שבעיקר בכל בוקר עד שעות 12 לערך אני סובל מכאבי בטן ונצרך לנקבי מספר פעמים רב. איך אני מניח תפילין כשיש לי תחושה שאני צריך לנקבי? מה לעשות זה כמעט בכל יום?
תשובה: אם אכן אינך יכול להתנקות עד הצהריים, הנח תפילין רק אחה"צ. יש נוהגים להניח תפילין במנחה.
שאלה: משחק ג נגה בשבת: לרב. קניתי לאחרונה משחק ששמו ג נגה, זה מן חתיכות עץ שבונים איתם מגדל. האם מותר לשחק בזה בשבת או שיש עם זה בעיה?
תשובה: איני מכיר את המשחק. אם מדובר בחלקים שרק מניחים אותם אחד על השני מותר לשחק בשבת. אם מדובר בחלקים שמחברים אותם זה לזה כמו לגו וכד' דינם כלגו וכפי שמפורט: נחלקו הפוסקים האם מותר לשחק בלגו בשבת. יש האוסרים משום מלאכת בונה (שמירת שבת כהלכתה טז יט) ויש מתירים כיון שאין כאן הרכבה חזקה וקבועה אלא הרכבה זמנית שבדרך כלל רגילים לפרק אותה לאחר זמן (ציץ אליעזר יג, לא  יחו"ד ב, נה). כל זאת בילדים מתחת גיל מצוות, אולם מבוגרים ראוי להם להחמיר לא לשחק בלגו בשבת, ובכלל ראוי להקדיש את השבת ללימוד תורה ולמילוי המצברים הרוחניים לקראת ימי החול. "לא ניתנו שבתות וימים טובים אלא לעסוק בהן בדברי תורה" (ירושלמי פט"ו ה"ג)
שאלה: מהו נדר שלא בדבר מצוה: לכבוד הרב. א.לפני כשבועיים החלטתי למכור מכשיר חשמלי שבביתנו ותוך כדי שיחה עם אשתי אמרתי לה שמתחת למחיר מסויים לא אמכור. היום הציע מישהו מחיר ואני הסכמתי למחיר שהוא קצת פחות ממה שאמרתי לאשתי. האם יש כאן נדר ובכלל כבר אמרתי לקונה בטלפון שאני מסכים למחיר שפחות ממה שאמרתי לאשתי? ב.אם אפשר לקבל הסבר מהו נדר והאם נדר בדבר שאינו מצווה הוא רק אם אני אומר בשפתיים "הריני נודר נדר"?
תשובה: לא כל אמירה היא נדר, רק אם הוספת מילים שמשמעותם נדר או שבועה, כגון: "אני נשבע" וכדו'.
שאלה: טלטול מנורת לד בשבת: האם מותר לטלטל תאורת חירום של לדים בשבת? לכאורה הבעיה בטלטול מנורה הוא רק בגלל החוט להט. במנורה מיטלטלת ללא חוט להט - יהיה מותר לטלטל כמו מאוורר או רדיאטור?
תשובה: מותר לטלטל את הלדים בשבת רק במקרה הצורך ואין בכך בעיה.
שאלה: לאמר תהילים על אנשים אחרים: לאחרונה אני מקבלת המון הודעות ופניות לגבי סבבי תהילים שבנויים על פי עיקרון של "כל המתפלל על חברו נענה תחילה". כל מי שרוצה להשתתף נרשם למאגר שמות. כל אדם מקבל שם של מישהו מהמאגר שהוא אינו מכיר ומתחייב להגיד עליו כמה פרקי תהילים לאורך תקופה מסויימת בשביל רפואה, זיווג, הצלחה ועוד שלל נושאים. בתמורה יקבל מישהו אחר את השם שלו ויגיד עליו תהילים לתקופה מסויימת. סה"כ היוזמה נראית לי מבורכת, להתפלל על אנשים אחרים ולא רק להסתכל על עצמנו כל היום, אבל מרגיש לי שהכוונה בסבבים אלה קצת התפספסה. הרי אדם אכן מתפלל על מישהו אחר אבל כל זאת מתוך כוונה שיתפללו עליו ובשבילו. אין זה מאבד מהערך החשוב של התפילה? מכך שצריך להתפלל ולהגיד תהילים מהלב ולא על מנת לקבל משהו בשביל זה? האם ראוי להשתתף בסבב כזה או שהאמירה האישית והיחידנית היא זו הראויה?
תשובה: המטרה של ההתארגנות הזו היא להרבות תפילות והיא מבורכת. אכן עדיף להתפלל על אחרים ללא תמורה.
שאלה: קללות בין בני זוג: רבנו אני ואשתי והיא קיללה אותי קללות קשות.עכשיו השלמנו.מה עליה לעשות כדי לבטל קללות אלן?כמובו שגם הפוך.אני צריך לבטל. השאלה נשאלה בהמשך לשאלה "מה עושים עם בעל מקלל?"
תשובה: אתם צריכים לעשות תשובה גדולה, כי לקלל זו עבירה חמורה מאד. והתשובה כוללת חרטה עמוקה על החטא וקבלה לעתיד שלא לחטוא עוד בזה. לא להוציא קללות מהפה על אף אדם ולומר בפה שאם ח"ו תצא קללה מהפה הרי בטלה ומבוטלת כבר מעכשיו. ואם תצא קללה לתת צדקה גדולה לעניים בשווי של אחוז מהמשכורת לכפרה וגם להרתעה.
שאלה: שכר לימוד תורה תוך כדי גזל זמן : שאלתי אליך בקשר לגזל זמן. אז אספר בקצרה. אני עובד בעריה בצפון בתור מטאטא רחובות. כל יום אני מגיע לאזור העבודה שלי, יש לי אזור שמשלמים לי 8 וחצי שעות עבודה שאני אהיה ברחוב וינקה את הרחוב. ואני מנקה ומסיים הרבה לפני הזמן. זאת אומרת, אם אני מתחיל לעבוד בשעה 7 וחצי ומסיים ב 16 אז אני מסיים את הרחוב שלי מקסימום בין 3 ל 4 שעות פחות או יותר שאני מסים את הרחוב. ממש לידי ברחוב יש כולל של שעורי תורה ואני ניכנס ולומד שם 4 או 5 שעות שעורי תורה. שאלתי את מנהל העבודה שלי ואמרתי לו שאני לומד תורה אחרי שסימתי לעבוד, אז אמר אין לי שום בעיה כול עוד הרחוב נקי. אז שאלתי אליך הרב אם למדתי תורה אני מקבל שכר על לימוד תורה או שאין שכר על לימוד של גזל זמן, הרי בסך הכול אני במיסגרת העבודה שלי לומד ומשלמים לי משכורת על זה? חודשית אגב. אים הרב בטח ירצה לדעת אים שמשלמים לי משכורת על קבלנות אז לא אני צריך להימצא ברחוב עד שעות הצהריים אז הרב אים שאלתי את המנהל הממונה של ואין לא בעיה אים זה הלימוד עדין ניחשב גזל זמן אגב מהו השכר ללימוד תורה פה בעלמינו
תשובה: : אם יש לך רשות ממנהל העבודה שלך אזי הזמן שאתה לומד תורה הוא כולו שלך ותקבל שכר מלא על שעות הלימוד.
שאלה: נדרים ועבודה זרה: א. בצעירותי, קיבלתי על עצמי לימוד של מספר גדול של דפי גמרא במסגרת מכירה פומבית שנעשתה בישיבה בה למדתי. לצערי, לבושתי, בעוונותי, לא עמדתי במשימה. 1. בשעת ה מי שברך לא אמרו בלי נדר וגם אני לא אמרתי בלי נדר מחוסר מודעות. א. האם ניתן לסמוך באופן זה על דברי הגרש"ז אוירבך זצ"ל, שלגבי אקום ואשנה פרק זה מועילה מסירת המודעה של ערב ר"ה לכולי עלמא (במידה וזה נקרא על דעת רבים זה משנה לעניין זה?)? ב. אם הנדר כן חל, האם אפשר עכשיו להתיר אותו? האם הוא נעשה על דעת רבים? ג. האם יש טעם מבחינת הנדר ללמוד עכשיו כמות זאת של דפים במשך שנה? או שדי בזה שבמשך השנים נלמדה הכמות הנ"ל? או שזה לא משנה. 2. מה לעשות עם הכבוד השקרי שקיבלתי? לבושתי, קשה לי לגשת לרבנים ולחבריי ולומר להם מה שקרה. אקווה שהם ממילא לא זוכרים את זה, ועל כל פנים זה לא תופס שום מקום אצלם. מה לעשות? ב. בעבר עשיתי קורס בהיסטוריה באוניברסיטה הפתוחה, שנקרא: בין יהודים לנוצרים בימי הביניים. בתחילת הלימוד, כדי להבין את הרקע, עסקנו בהתהוות הנצרות מתוך היהדות. חלק מהחומר הנילווה היה ה עוונגיליון. לא חשבתי אז על הבעיה שבדבר. ברוך ד העוונגיליון כבר לא בידי והוא עבר מהעולם מעצמו (לא זכיתי לשורפו). (הקורס החכים אותי בהיסטוריה הנוראה שלנו (ופלא שבתוך כל זה צמחו ענקי ישראל!), וגם הועיל להבין חלק מהסליחות של האשכנזים (כגון: עדי שקרים ), וכן את המכה שהנצרות קיבלה בקום המדינה, וכמו שכתב הרב סולובייצ יק ב שש דפיקות ) 1. האם היה איסור בדבר? איזו תשובה לעשות? 2. ספרי הלימוד קיימים, ובתוכם ציטוטים קצרים (גם מספרות נוצרית אחרת), וכן בתשובות שכתבתי אז במטלות ציטטתי או התייחסתי לדברים, מה הדין שלהם? אודה לרב ואשמח אם יוכל לנמק את תשובתו
תשובה: א. בודאי שיש בזה משגה ופגם שנודרים ולא מקיימים. ולא נראה לסמוך על דברי הגרש"ז שנאמרו רק על מה שאדם אמר בינו לבין עצמו אבל לא ברבים. אין להתיר נדר זה, וראוי עכשיו לעשות מאמץ ללמוד כל מה שהתחייבת ואם בשום אופן לא מתאפשר לך- בקש מבחורי ישיבה או אברכים שילמדו במקומך, ותשלם להם על כך ואז בדיעבד יחשב כאילו למדת בעצמך. ואין לחשוש מפני הכבוד הזמני שקיבלת אז, כי מסתמא במשך השנים היו כל מיני פגיעות בכבודך ואם בכל זאת תרצה להוסיף כפרה תשתדל להתרחק מן הכבוד. ב.כיון שמטרת הלימוד היתה לראות את כל החלק המכוער בנצרות מתוך התעניינות גרידא-אין בזה איסור גמור, ובכל זאת ראוי להרחיק מזה ככל האפשר. ואם תוכל לעבור על ספרי הלימוד ולבחור מתוכם כל אזכרה נוצרית תבוא עליך ברכה. ועיקר התשובה הוא להשתדל ללמוד ספרי אמונה. (כוזרי, חובות הלבבות, מהר"ל ועוד)
שאלה: תלמידים גויים בכיתה: אני מורה בצרפת בבית ספר יהודי אך בכיתתי יש שתי בנות גויות, מאימן כמובן. זה מאד מקשה על מהלך השיעורים, כי תמיד הם נכנסות בדברי ואומרות לי כל מני תאוריות של גויים ושאלות של כפירה ממש. אני מפחדת שזה נותן ספקות לתלמידות אחרות שמנסות ממש להתקדם ולהאמין. מה אני צריכה לעשות לגבי שתי הקבוצות?
תשובה: את צריכה לומר להן שהן לומדות בבית ספר יהודי ולכן עליהם להתאים את עצמן ולא להזכיר דעות זרות. את זה יכולה לומר להן בשיחה אישית וגם לומר בכיתה כאשר הן משמיעות את דעתן כי אלו לא הדעות של עם ישראל ושל היהדות.
שאלה: שאלה בפרשת וירא: לפי המפרשים שרה היתה נביאה. אז מדוע היא הציעה לאברהם להנשא להגר, הרי בנבואה היא ידעה שה יתן לה בן, אז למה היא הציעה את הגר לאברהם וכתוצאה מזה הערבים מיסרים אותנו לאורך כל הדורות? התשובה שהוא נולד במיוחד בשביל להעניש אותנו כשאנו חוטאים ידועה לי ואבקש תשובה אחרת.
תשובה: היכן נאמר לה בנבואה שיהיה לה בן?
שאלה: שמן רותח שנשפך למחבת בשרית: שמן רותח נקי שנשפך ממחבת חלבי לתוך מחבת בשרי שגם בו יש שמן רותח. בהנחה שלא חלפו 24 שעות מהשימוש האחרון בחלבי, האם צריך להכשיר את המחבת הבשרי? אם כן, כיצד להכשירו?
תשובה: המחבת טעונה הגעלה. אם היא מלוכלכת בשומן ואינה עשויה מטפלון, אפשר להניח אותה הפוכה לכמה דקות על האש עד שנייר ייחרך עליה.
שאלה: הלכות לשון הרע וצניעות: אני מתעניין בפרטים בפרשת הנשיא לשעבר מר משה קצב, משום שאני מעוניין לגבש דעה בנושא, שיש לו השלחות על היחס לגבי מערכת המשפט בישראל. שמעתי טענות (הן מצד רבנים והן מצד אנשי משפט) שלדעתם בית המשפט הטה את הכף לרעת הנאשם באופן חמור, וכמובן שיש לזה השפעה היחס שלי למערכת המשפט (לא במישור ההלכתי כ"א במישור המוסרי-אנושי-אוניברסלי). שאלתי היא האם מותר לי לקרא חומר עיתונאי בנושא וכן ספרים המתארים את הנתונים על מנת שאוכל לגבש דעה. אני חושש בזה לשתי בעיות. א. לשון הרע. ב. צניעות - הואיל ומן הסתם תוך כדי קריאה אני אמצא תכנים שאינם הולמים.
תשובה: א. דברים שכבר התפרסמו אינם לשה"ר. ב. באמת לא ראוי להתעניין בפרטים אלא למשפטן שזקוק לכך לצורך המשפט.
שאלה: מוקצה - איסור דרבנן שאין לו עיקר מהתורה: מה מבחין בין איסור דרבנן שיש לו עיקר מהתורה לאיסור דרבנן שאין לו עיקר מהתורה? למשל, מדוע מוקצה נחשב לאיסור דרבנן שאין לו עיקר מהתורה, הרי מוקצה הוא חלק מדיני שבת ודיני שבת הם כמובן מן התורה?
תשובה: איסור דרבנן שיש לו עיקר מהתורה, זה מתורת משה ולומדים זאת מהתורה. לעומת איסור דרבנן שאין לו עיקר מהתורה, שהוא גזירה שגזרו חכמים. כמו מוקצה שגזרו חכמים שמא יבוא לידי הוצאה מרשות לרשות בשבת ויתחייב על כך. לפי הרמב"ם, הגזירה של חכמים היא כדי שלא יהיה לו שבת כיום חול. הולכים במקרה כזה לקולא. כמו שתוס' כותב שזה מדרבנן, רק לשיטת רש"י לגבי דיני אכילה שיש בהם מוקצה שאז הוא כותב שאולי אפשר לומר שזה אסור מהתורה, אבל לגבי טלטול זה רק מגזירת חכמים וגזירת חכמים היא מדרבנן.
שאלה: בחירת תאריך לחתונה: רציתי לדעת האם בתאריך 22.5.2012 מותר להתחתן? אנחנו ממוצא ספרדי.
תשובה: אפשר, שיהיה לכם הרבה שמחה ואושר, הרב בנימין במברגר
שאלה: לאסוף לגו בשבת: הבנתי מכבודו שמשחקים שהם מרכיבים כמו לגו לא ראויים בשבת. אחותי וילדיה חילוניים ואני לא יודעת אם מותר לי לאסוף אחריהם את המשחק "לגו" או שהוא מוקצה. (ניתן להחמיר בעניין) לרב השאלה נשאלה בהמשך לשאלה "משחק ג נגה בשבת"
תשובה: לגו אינו מוקצה.
שאלה: אורז במלחיה - בורר?: בהמשך לשאלה. האם מי שלא נוהג להקל (לא ידעתי בכלל שזו חומרה.) - המלחיה הופכת למוקצה? ובדומה - האם מיץ מלימון שנסחט בחול ונשאר במסחטה - הופך למוקצה? והאם המסננת שבכיור היא "בורר" וראוי להסיר אותה לפני שבת קודש?! השאלה נשאלה בהמשך לשאלה "גרגירי אורז במלחיה בשבת"
תשובה: א. אם קיבלת על עצמך כדבר מוחלט לא להשתמש במלחיה עם אורז בשבת נחשבת עבורך המלחיה למוקצה. אולם מכיון שדעת רוב הפוסקים להקל ואת חשבת בטעות שהדין הוא להחמיר את יכולה להתחיל ולנהוג כדעת רוב הפוסקים ולהשתמש במלחיה כזו בשבת. ב. המיץ עצמו אינו מוקצה. אם הוא מונח בתוך מסחטה ידנית אפשר לשופכו לכוס. אם הוא נמצא בתוך מסחטה חשמלית נראה שהיא נחשבת מוקצה מחמת חסרון כיס ולכן יהיה אפשר לשופכו רק כלאחר יד וכד' ולא בצורה הרגילה כדי לא לטלטל את המסחטה. ג. אין במסננת של הכיור משום איסור בורר כיון שהברירה היא בין פסולת לפסולת וכל מטרתה היא לא לסתום את הצינורות.
שאלה: משחק כדור במקום חניית מכוניות: במקום בו אני גר ישנו רחוב צר שמכוניות חונות בו, וילדים משחקים בכדור. אחד השכנים טען שהוא חושש לנזק למכוניתו במיוחד שעל פי דין לא יוכל לתבוע ילדים קטנים. נתונים יבשים: המקום הוא צר מקום חניית מכונית ועוד מכונית עוברת. במשך למעלה משנתיים ילדים משחקים ולא קרה אף פעם נזק של שבירת חלון, פנס וכדומה, למעט מקרה אחד של שבירת חלון שספק אם היה. שכן גילו חלון מכונית שבור ולא ידוע שהיה שם באותו זמן משחק ילדים. ובדרך כלל לא משחקים במקום ההוא ילדים אלא בצד שני גם במקומות דומים ידוע לי שילדים משחקים. אבל אי אפשר לשלול שיקרה מקרה כזה שישבר פנס או מראה או חלון. השאלה מה הדין, האם אפשר למנוע את המשחק במקום כזה שכן יכול להזיק או לא?
תשובה: צריך למנוע את משחק הילדים אם יש חשש סביר לנזק.